Na temelju odredbe članka 26. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19) Upravno vijeće Dječjeg vrtića Lekenik raspisuje

**NATJEČAJ**

za **ZDRAVSTVENOG VODITELJA/VODITELJICU - 1 izvršitelj (m/ž) -** na određeno vrijeme s nepunim radnim vremenom od 10 sati tjedno do 31. kolovoza 2022.

Uvjeti:

- završen preddiplomski sveučilišni studij ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i završen sveučilišni diplomski studij ili specijalistički studij sestrinstva

- položen stručni ispit, te ispunjenje ostalih uvjeta propisanih Zakonom o predškolskom odgoju i obrazovanju.

- ispunjavanje uvjete za zasnivanje radnog odnosa u dječjem vrtiću iz članka 24. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19) i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97, 94/13).

- nepostojanje zapreka za zasnivanje radnog odnosa u predškolskoj ustanovi iz članka 25. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19)

Uz pisanu prijavu na natječaj potrebno je priložiti:

* molbu s naznakom radnog mjesta za koje se kandidat prijavljuje
* životopis
* dokaz o stručnoj spremi – diploma VŠS medicinska sestra (neovjerena preslika)
* dokaz o položenom stručnom ispitu (neovjerena preslika)
* dokaz o državljanstvu (neovjerena preslika osobne iskaznice, vojne iskaznice, putovnice ili domovnice)
* Uvjerenje o nekažnjavanju sukladno čl. 25. Zakona o predškolskom odgoju i obrazovanju (ne starije od 6 mjeseci): a) uvjerenje nadležnog suda da se protiv kandidata ne vodi kazneni postupak (čl. 25. st. 2.), b) uvjerenje nadležnog prekršajnog suda da se protiv kandidata ne vodi prekršajni postupak (čl. 25. st. 4.)
* potvrdu Hrvatskog zavoda za mirovinsko osiguranje o radnom stažu evidentiranom u matičnoj evidenciji
* osobe koje ostvaruju pravo prednosti pri zapošljavanju po posebnim propisima, dužne su to navesti i priložiti sve potrebne dokaze.

Na natječaj se mogu prijaviti osobe oba spola.

Može se priložiti preslika sanitarne iskaznice.

Izvornike ili ovjerene preslike navedenih isprava, kao i Uvjerenje (medicine rada) o zdravstvenoj sposobnosti za rad dostavlja izabrani kandidat prije sklapanja ugovora o radu.

Kandidati koji se pozivaju na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19), dužni su uz prijavu na natječaj priložiti dokaze koji su objavljeni na poveznici <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf> i <https://branitelji.gov.hr/zaposljavanje-843/843>. Kandidati koji se pozivaju na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18, 32/20) uz prijavu na natječaj dužne su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Prednost pri zapošljavanju u odnosu na ostale kandidate ostvaruje se samo pod jednakim uvjetima. Na natječaj se mogu prijaviti osobe oba spola sukladno članku 13. stavku 2 Zakona o ravnopravnosti spolova (NN br. 82/08, 125/11, 20/12, 138/12, 69/17).

Prijave s potrebnom dokumentacijom dostavljaju se na adresu: **Dječji vrtić Lekenik, Hermanna Gmeinera 1, 44272 Lekenik,** s naznakom **„ZA NATJEČAJ – ZDRAVSTVENI VODITELJ/ICA“**, u roku 8 (osam) dana od dana objave javnog natječaja na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnoj ploči Dječjeg vrtića Lekenik.

Nepotpune i nepravodobno dostavljene prijave neće se razmatrati.

Po raspisanom natječaju ne mora se izvršiti izbor, a u tom slučaju se donosi odluka o neizboru.

Rezultati natječaja bit će objavljeni na web stranici Vrtića u zakonskom roku.

Prijavom na natječaj pristupnik daje privolu Dječjem vrtiću Lekenik da njegove osobne podatke prikuplja, objavljuje i čuva u svrhu provođenja javnog natječaja za zapošljavanje. (<http://vrtic-lekenik.com/wp-content/uploads/2018/06/Pravilnik-za%C5%A1tita-osobnih-podataka.pdf>)

Ovaj javni natječaj objavljen je na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnoj ploči Dječjeg vrtića Lekenik dana 03. rujna 2021.

PREDSJEDNICA

 UPRAVNOG VIJEĆA

 Ljilja Dolovčak Mikočević, mag. oec